Apple ընկերությունը App Store-ի 5 ամյակի կապակցությամբ որոշել է անակնկալ անել իր օգտատերերին և որոշ վճարովի ծրագրեր դարձրել է անվճար: Այժմ կարող եք անվճար ներբեռնել մի շարք ծրագրեր ու խաղեր, որոնք նախկինում վճարովի էին: App Store-ը բացվել է 2008թ. հուլիսի 10-ին և սկզբնական շրջանում այնտեղ առկա էին ընդամենը 500 հավելվածներ: Այժմ App Store-ում կա ավելի քան 900,000 հավելված: Վերջերս Apple օնլայն խանութից ներբեռնումների թիվը անցավ 50 միլիարդի սահմանը: Հոբելյանական նվերները կարող եք տեսնել App Store-ում տեղադրված համապատասխան բաժնում: